Ja eriti selle, demokraatia poolt asetet  raskeima nõudmise ees on meie poliitiline intelligents küll veel osutunud tihti nõrgaks, ebaintelligendiks ja ebaosavaks. Demokraatia, eks see peakski tähendama õieti intelligentsi diktatuuri, rahva mõistuse, mõistjate va­litsust. Muidu demokraatia oleks vaid anarhiline massivalitsus - milles varitsebki ta alatine hädaoht ja teeb ta vahel koguni ühis­konnale kahjulikumaks kui vahest tark ainuvalitsus või võrdlemisi intelligent klassidiktatuur (kehvistu või rikkastu oma).